projecte-aina/catalan_government_crawling huggingface dataset:
Per poder accedir a un habitatge amb protecció oficial cal inscriure's prèviament en aquest Registre de sol·licitants d'habitatge amb protecció oficial.
Aquest Registre proporciona informació sobre les necessitats reals i la distribució territorial dels habitatges amb protecció oficial.
A part, permet facilitar els processos d'adjudicació d'habitatges protegits garantint la màxima transparència.
Es poden inscriure en aquest Registre les persones individuals o els representants de les unitats de convivència formades per grups de persones fisiques que acreditin conviure efectivament en un mateix domicili o comprometin a fer-ho en un termini determinat, amb independència de si tenen relació de parentiu entre ells.
En les sol·licituds d'inscripció al Registre de sol·licitants d'habitatges protegits dels afectats per la Llei 24/2015, de 29 de juliol, de mesures urgents per afrontar l'emergència en l'àmbit de l'habitatge i la pobresa energètica, s'haurà d'adjuntar el document que trobareu a l'apartat documentació.
A les persones que vulguin optar a la concessió d'un habitatge amb protecció oficial i compleixin tots els requisits establerts.
Els habitatges protegits amb alguna de les tipologies de protecció oficial existents tenen unes característiques determinades i a l'hora de fer-ne una transmissió (venda, lloguer, cessió d'ús...) poden tenir unes limitacions de preu o bé estar sotmesos a l'autorització de l'Administració.
Abans d'efectuar aquesta transmissió, cal informar-se de les condicions i requisits que cal complir per dur-la terme d'acord amb la normativa vigent.
A propietaris d'un habitatge protegit amb alguna tipologia de protecció oficial que el vulguin vendre, llogar o cedir-ne l'ús.
També la pot sol·licitar qualsevol persona física o jurídica que tingui interès a obtenir la informació de les condicions de transmissió d'un habitatge protegit concret.
L'Agència de l'Habitatge de Catalunya administra un important nombre d'habitatges públics de lloguer arreu del nostre territori.
Aquests habitatges s'han adjudicat a persones que compleixen els requisits establerts a la normativa vigent, mitjançant un contracte de lloguer de 5 anys de durada.
Durant el 5è any de vigència del contracte d'arrendament, l'Agència revisarà les condicions econòmiques i patrimonials de la part arrendatària i de la seva unitat familiar.
Causes de finalització del contracte de lloguer
Si el llogater vol renunciar al contracte de lloguer, ho ha de comunicar a l'Agència com a mínim un mes abans de finalitzar el termini pactat o de les pròrrogues, o dins el termini previst per ambdues parts en el contracte.
L'Agència pot resoldre un contracte per alguna de les causes següents:
Gestions que poden fer els llogaters d'aquests habitatges
Els llogaters d'aquests habitatges poden sol·licitar a l'Agència, entre d'altres, les gestions següents:
Obligacions de la persona arrendatària
Són obligacions de la persona arrendatària, entre d'altres:
Despeses a càrrec de la part arrendatària
Són despeses que han d'anar a càrrec de la part arrendatària, les següents:
A tots els llogaters dels habitatges del parc públic de l'Agència de l'habitatge de Catalunya
En aplicació del Decret llei 17/2019, de 23 de desembre, de mesures urgents per millorar l'accés a l'habitatge, des del dia 31 de desembre de 2019 només es preveu la desqualificació d'habitatges de Protecció ofcial a iniciativa de l'administració per raons d'interès públic vinculades a les necessitats de l'habitatge i sempre que la qualificació urbanística del sòl no el destini a l'ús d'habitatge de protecció pública.
A les persones propietàries d'habitatges de protecció oficial de promoció privada qualificats a l'empara de la normativa anterior a 2005.
Els habitatges de protecció oficial de promoció pública són habitatges promoguts, sense ànim de lucre, per la Generalitat o altres administracions públiques, qualificats així a l'empara del Reial Decret Llei 31/1978, de 31 d'octubre.
Aquests habitatges mantenen aquesta qualificació durant 30 anys, sense possibilitat de desqualificació prèvia.
No obstant això, s'admet, sempre que es compti amb la corresponent autorització, vendre aquests habitatges, amb la possibilitat de sol·licitar un canvi de règim de protecció oficial.
Als titulars d'habitatges de protecció oficial de promoció pública.
Són subvencions destinades a rehabilitar els elements comuns dels edificis de tipologia residencial, amb la finalitat de fomentar la millora de l'eficiència energètica i la sostenibilitat, la conservació, i la millora de la seguretat d'utilització i de l'accessibilitat.
Resten excloses d'aquesta convocatòria les sol·licituds per a actuacions de rehabilitació d'edificis d'ús residencial de la ciutat de Barcelona, que es regeixen per les bases del Consorci de l'Habitatge de Barcelona.
També queden excloses d'aquesta convocatòria les actuacions que es duguin a terme en els municipis de l'Àrea Metropolitana de Barcelona, que es regeixen per les bases del Consorci Metropolità de l'Habitatge.
Podeu consultar aquí els municipis que en formen part.
Atenció: TOTS els documents relacionats estan configurats com a formularis PDF, per poder omplir-los heu de descarregar-los i obrir amb Adobe Reader 9.1 o posterior.
Els visors de PDF dels navegadors no permeten editar els documents.
Per tal de poder fer el tràmit correctament, us recomanem obrir el tràmit amb qualsevol navegador (Chrome, Firefox, Safari, Edge), excepte Internet Explorer.
També els hi recordem que els noms del fitxers per adjuntar no poden contenir cap caràcter especial (.,*) ni espais i accents
Poden accedir a les subvencions:
En tots els casos abans de presentar la sol·licitud s'ha de disposar de l'IITE, la sol·licitud del certificat d'aptitud, el CEE i l'etiqueta energètica.
Línia de préstecs convinguda entre l'Agència de l'Habitatge de Catalunya (AHC) i l'Institut Català de Finances (ICF) Per al finançament d'obres de rehabilitació d'edificis d'habitatges.
Abans de presentar la sol·licitud s'ha de disposar de l'Informe de la Inspecció Tècnica de l'Edifici (IITE), la sol·licitud del certificat d'aptitud, el Certificat d'Eficiència Energètica (CEE) i l'etiqueta energètica.
Aquests ajuts s'adrecen a comunitats de propietàris que no hagin sol·licitat o obtingut una subvenció o un altre tipus de finançament per a les mateixes actuacions amb anterioritat a l'any 2020
No poden accedir a aquests préstecs les persones propietàries d'habitatges unifamiliars ni les persones jurídiques o físiques propietàries d'edificis d'habitatges, ni comunitats de propietaris amb operacions inferiors als 30.000 euros per comunitat de propietaris i màxim de 20.000 euros per habitatges de la comunitat.
Podeu consultar les preguntes freqüents sobre aquestes línies de préstec en el següent enllaç
El títol nauticoesportiu de patró/ona de navegació bàsica permet el govern d'embarcacions d'esbarjo de fins a 8 metres d'eslora, amb la potència de motor adequada a aquesta eslora, sempre que l'embarcació no s'allunyi més de 5 milles, en qualsevol direcció, d'un recer o platja accessible.
A més, poden governar motos nàutiques.
Les persones que hagin aprovat la part teòrica a Catalunya i hagin realitzat les pràctiques en acadèmies homologades per la Generalitat de Catalunya poden fer la sol·licitud d'expedició i renovació de títol per internet.
En la resta de casos el tràmit s'ha de fer presencialment
Servei d'expedició i renovació immediata: a determinades oficines (consulteu el Pas 1 - Presencialment) es pot presentar la documentació per expedir i renovar la titulació i obtenir-la al moment.
A qualsevol persona que compleixi els requisits demanats
És una base de dades que conté els noms de les persones que no poden entrar als establiments de joc bé perquè s'han autoprohibit l'entrada, o bé perquè així ho ha establert una resolució judicial o una sanció administrativa.
A més de la possibilitat d'inscriure-s'hi (autoprohibició), el Registre també proporciona informació.
La prohibició s'aplica a casinos, sales de bingo i salons de joc autoritzats a tenir instal·lades màquines especials per a salons de joc i també a les dependències on hi ha aquestes màquines.
A les persones que pateixen addicció al joc o que consideren que estan en risc de patir-la.
Aquestes persones poden demanar, de forma voluntària, que se'ls prohibeixi l'accés a salons de joc, casinos i bingos, mitjançant la seva inclusió en el Registre de persones que tenen prohibit l'accés als establiments de joc.
Les persones titulars o organitzadores d'espectacles públics musicals poden sol·licitar la reducció o l'exempció del nombre de vigilants de seguretat privada necessaris per dur a terme una activitat recreativa musical o un espectacle públic musical si acrediten que concorren determinades circumstàncies que així ho permetin.
A persones titulars o persones organitzadores d'espectacles públics musicals o activitats recreatives musicals.
Els establiments d'hostalatge han de comunicar a la Direcció General de la Policia la informació sobre les dades de l'establiment i les dades de la persona allotjada que assenyala la normativa.
Aquesta comunicació s'ha de fer per via telemàtica mitjançant la pàgina web dels Mossos.
A tos els establiments d'hostalatge ubicats a Catalunya.
Les empreses que hagin de dur a terme activitats o operacions en les quals el seu personal estigui exposat o sigui susceptible d'estar exposat a fibres d'amiant o de materials que el continguin s'han d'inscriure en el Registre d'Empreses amb Risc per Amiant (RERA).
A totes les empreses i autònoms amb assalariats que hagin de dur a terme activitats o operacions amb amiant.
En el cas de cessament de l'activitat o en el cas de desaparició de la causa que en motiva l'afectació, les persones titulars de les activitats i centres d'interès per a la protecció civil de Catalunya o local, han de comunicar aquesta circumstància a la direcció general competent en matèria de protecció civil o al municipi, a través d'HERMES.
A les persones titulars dels centres, instal·lacions, establiments i activitats d'interès per a la protecció civil de Catalunya o local, que cessen en la seva activitat o bé deixen d'estar afectats pel Decret 30/2015 en desaparèixer la causa que motivava la seva afectació.
NOTA: "Les ordres que desenvolupen el Decret 82/2010, de 29 de juny, continuen en vigor en tot allò que no s'oposi al nou Decret 30/2015, de 3 de març
Permet fer la comunicació prèvia de les operacions d'aeronaus pilotades per control remot (RPA) sobre aglomeracions d'edificis en ciutats, pobles o llocs habitats o reunions de persones a l'aire lliure a les quals fa referència l'apartat 4 de la disposició addicional primera del Reial decret 1036/2017, de 15 de desembre, quan aquestes operacions s'hagin de dur a terme en la seva integritat en l'àmbit territorial de la Comunitat Autònoma de Catalunya.
Aquest tràmit només es pot fer per internet mitjançant el formulari de comunicació.
Operadors (persones físiques que realitzin activitat econòmica, professional, empreses individuals o autònoms).
Les persones afectades per un sinistre que hagin requerit l'actuació dels Bombers de la Generalitat poden sol·licitar un informe d'actuació.
Aquest informe s'emetrà un cop consultada la base de dades corresponent.
En el cas de sinistres que han tingut lloc a Barcelona ciutat, cal adreçar-se a l'Ajuntament de Barcelona (Bombers de l'Ajuntament de Barcelona).
Si sou un particular podeu fer aquest tràmit presencialment o per internet.
A les empreses, companyies asseguradores i particulars que necessitin disposar d'un informe d'actuació dels Bombers de la Generalitat.
Les entitats col·laboradores de l'Administració en l'àmbit de la prevenció i la seguretat en matèria d'incendis, han de presentar a la Direcció General de Prevenció, Extinció d'Incendis i Salvaments els certificats acreditatius de les actes de comprovació que han dut a terme en establiments, activitats, infraestructures i edificis per garantir el compliment de les mesures de prevenció i seguretat en matèria d'incendis.
Entitats col·laboradores de l'Administració en l'àmbit de la prevenció i la seguretat en matèria d'incendis.
Per poder actuar amb el sistema de tramitació electrònica Hermes, el representant del titular, el responsable tècnic i el cap de l'emergència han de ser prèviament identificats i autoritzats pel titular de la instal·lació, centre o activitat.
Així mateix, si canvia la persona titular, serà necessari que s'identifiqui i autoritzi la persona que la substitueixi als efectes del que estableix per aquesta figura el Decret 30/2015, de 3 de març.
Per a tots els casos el sistema Hermes preveu les funcions per fer la designació i també per deixar sense efecte, si és el cas, l'autorització i/o el nomenament.
Als titulars, representants dels titulars, responsables tècnics i caps d'emergència d'una instal·lació, centre o activitat, segons el tràmit.
NOTA: "les ordres que desenvolupen el Decret 82/2010, de 29 de juny, continuen en vigor en tot allò que no s'oposi al nou Decret 30/2015, de 3 de març"
El Registre electrònic de plans d'autoprotecció té com a finalitats:
S'ha anomenat Hermes el sistema d'informació que dona suport a la tramitació telemàtica vinculada al Decret 30/2015 i que allotja el Registre electrònic de plans d'autoprotecció.
A les empreses i, en general, a les entitats i els organismes que fan activitats que poden generar situacions de greu risc col·lectiu, de catàstrofe o de calamitat pública, i també als centres i les instal·lacions i les seves dependències, públics i privats, que poden resultar afectats de manera especialment greu per situacions d'aquest caràcter.
Aquestes empreses, entitats i organismes, segons el Decret 30/2015, estan obligades a adoptar mesures d'autoprotecció, entre les quals destaca l'obligació d'elaborar i implantar un pla d'autoprotecció (PAU).
NOTA: "les ordres que desenvolupen el Decret 82/2010, de 29 de juny, continuen en vigor en tot allò que no s'oposi al nou Decret 30/2015, de 3 de març"
Determinades activitats i centres estan obligats legalment a disposar de plans d'autoprotecció per tal de prevenir i controlar possibles situacions de risc per causes internes o externes.
Les persones competents per elaborar i signar aquests plans d'autoprotecció han d'obtenir prèviament una acreditació de la Generalitat.
IMPORTANT: El formulari de sol·licitud i l'annex obligatori han canviat a partir del dia 8 de febrer de 2017.
Si teniu en el vostre PC formularis o annexos obligatoris anteriors a aquesta data, no us serviran per fer la tramitació.
Cal que us descarregueu el nou formulari i l'annex obligatori abans d'emplenar-los, que trobareu en el Pas 1.
Sol·licitar l'acreditacio i fer el pagament.
NOTA: "les ordres que desenvolupen el Decret 82/2010, de 29 de juny, continuen en vigor en tot allò que no s'oposi al nou Decret 30/2015, de 3 de març"
Els particulars que hagin efectuat una trucada d'urgència al servei telefònic d'emergències 112 poden sol·licitar, d'aquest servei i amb posterioritat a la trucada, un informe que acrediti les dades de la conversa entre el gestor del 112 i el particular alertant.
A les persones que han utilitzat el servei de trucades d'urgència 112 i necessiten acreditar la trucada i els cossos que es van alertar.
Comunicació a la Direcció General de la Policia del Departament d'Interior, per mitjans telemàtics, de les entrades de material de coure i de ferro, especificant la informació sobre les dades a què fa referència la normativa.
L'obligació de comunicar les dades sobre comerç del coure i del ferro és addicional a les obligacions de registre que imposa la normativa.
Als centres gestors de residus metàl·lics i als establiments de comerç a l'engròs de coure i de ferro establerts a Catalunya.
La realització de reunions i manifestacions en llocs de trànsit públic s'ha de comunicar prèviament per escrit a la Direcció General d'Administració de Seguretat del Departament d'Interior.
També s'han de comunicar les modificacions importants, com la data, l'hora, el lloc de celebració i d'altres circumstàncies rellevants, així com la desconvocatòria si s'escau.
En aplicació de les mesures acordades pel pla d'actuació PROCICAT i atenent la necessitat de contenir la propagació del SARS-CoV-2, per fer compatible l'exercici del dret de reunió amb la situació sanitària existent, cal complir a Catalunya amb les mesures que trobareu a l'enllaç, entre les quals s'inclou la de fer només concentracions estàtiques.
Si sou un particular, podeu fer aquest tràmit per internet o presencialment.
A les persones físiques o jurídiques organitzadores o promotores de reunions i manifestacions.
Les persones que hagin participat en processos selectius d'ingrés, promoció o provisió de llocs de treball de policies locals realitzats per l'Institut de Seguretat Pública de Catalunya, poden sol·licitar que se'ls expedeixi un certificat que acrediti la realització de les proves psicotècniques incloses en el procés selectiu en el qual han participat, així com el resultat que han obtingut.
A qui hagi participat en algun procés selectiu d'ingrés, promoció i provisió de llocs de treball de policies locals realitzats per l'Institut de Seguretat Pública de Catalunya i vulgui presentar aquest certificat en una altra convocatòria de policies locals.
Els alumnes i el personal docent de les activitats de formació organitzades per l'Institut de Seguretat Pública de Catalunya poden sol·licitar que se'ls expedeixi un certificat que acrediti la participació, en el cas dels alumnes, o la col·laboració, en el cas del personal docent, en una activitat de formació.
A qui hagi estat alumne o personal docent en alguna de les activitats de formació de l'Institut de Seguretat Pública de Catalunya.
Les persones o entitats que vulguin contractar un servei de protecció personal mitjançant escorta privat han d'obtenir una autorització específica, expressa i individualitzada.
Únicament poden dur a terme aquest servei de protecció de persones escortes privats integrats en empreses de seguretat inscrites i autoritzades per a l'exercici d'aquesta activitat.
A persones físiques o jurídiques que vulguin contractar un servei de protecció de persones mitjançant escortes privats.
Els alumnes d'activitats de formació de l'Institut de Seguretat Pública de Catalunya, abans de l'inici del curs en el qual han estat admesos, poden optar a una plaça d'allotjament a la residència que l'Institut té en les seves instal·lacions.
A les persones admeses en alguna de les activitats de formació de l'Institut que per motius justificats necessitin disposar d'una plaça d'allotjament a la residència d'alumnes.
L'Institut únicament accepta sol·licituds d'inscripció tramitades per l'organització d'origen del professional (mossos d'esquadra, policies locals, bombers, personal de protecció civil...), ja que és la responsable d'autoritzar la seva participació a les activitats formatives de l'Institut.
L'Institut únicament accepta sol·licituds d'inscripció a títol individual en el cas d'activitats i cursos adreçats a personal tècnic en prevenció d'incendis i a personal tècnic de plans d'autoprotecció, així com en el cas de jornades i activitats que també s'obrin al públic en general.
Les inscripcions s'han d'efectuar un cop l'Institut hagi convocat el curs o l'activitat i en els terminis que s'indiquin en la convocatòria corresponent.
Tothom té dret a sol·licitar l'accés, la rectificació i la cancel·lació de les seves dades personals recollides als fitxers policials gestionats per la Direcció General de la Policia.
A les persones físiques que vulguin accedir, rectificar o cancel·lar les seves dades personals recollides en els fitxers policials gestionats per la Direcció General de la Policia.
Les sucursals de despatxos de detectius privats que vulguin dur a terme la prestació dels serveis corresponents a l'activitat d'investigació privada prevista a l'article 5.1.h) de la Llei 5/2014, de 4 d'abril, de Seguretat Privada, han de comunicar l'inici de la seva activitat, mitjançant la presentació d'una declaració responsable i de diversa documentació, a la Direcció General d'Administració de Seguretat.
A les persones físiques habilitades com a detectius privats i a les persones jurídiques constituïdes exclusivament per detectius privats habilitats que vulguin obrir una sucursal d'un despatx de detectius, quan la sucursal tingui el seu domicili i el seu àmbit d'actuació limitat a Catalunya.
Els despatxos de detectius privats que vulguin dur a terme la prestació dels serveis corresponents a l'activitat d'investigació privada prevista a l'article 5.1.h) de la Llei 5/2014, de 4 d'abril, de Seguretat Privada, han de comunicar l'inici de la seva activitat, mitjançant la presentació d'una declaració responsable i de diversa documentació, a la Direcció General d'Administració de Seguretat.
A les persones físiques habilitades com a detectius privats i a les persones jurídiques constituïdes exclusivament per detectius privats habilitats que vulguin obrir un despatx de detectius, amb seu i àmbit d'actuació limitat a Catalunya.
Les empreses i el personal de seguretat privada que excel·leixin en el compliment de les seves funcions, especialment en la col·laboració amb les administracions públiques i amb les forces i cossos de seguretat, així com altres persones, entitats jurídiques i col·lectius específics que es distingeixin per les seves contribucions en aquest àmbit, poden ser proposades per rebre mencions en les modalitats següents:
Totes les mencions són a títol exclusivament honorífic i no comporten cap percepció econòmica.
La concessió d'una condecoració o distinció pot comportar el dret a participar en sessions formatives que s'impartiran a l'Institut de Seguretat Pública de Catalunya, d'acord amb la proposta que efectuï la comissió d'avaluació i amb les places disponibles que determini l'Institut de Seguretat Pública de Catalunya.
Aquestes sessions formatives es podran imputar a hores de formació obligatòria, si escau.
Termini d'entrega de propostes: del 21 de maig al 14 d'agost de 2019, tots dos inclosos.
Cap persona física ni cap entitat poden proposar-se a si mateixes.
Tampoc poden proposar entitats amb les quals comparteixin unitat de propòsit o unitat directiva.
Les persones o les entitats privades que pretenguin exhibir o subhastar públicament objectes de joieria, argenteria, antiguitats o obres d'art, en locals o establiments no dedicats habitualment a aquestes activitats, ho han de comunicar prèviament a:
Les empreses, entitats i altres col·lectius heu de tramitar per internet.
A persones o entitats privades organitzadores d'exhibicions o subhastes públiques ocasionals.
Les empreses de seguretat privada que duguin a terme els seus serveis a Catalunya tenen l'obligació de comunicar les altes i les baixes del personal de seguretat privada al Departament d'Interior.
Les empreses de seguretat privada autoritzades pel Ministeri de l'Interior que prestin serveis de seguretat privada en l'àmbit territorial de Catalunya han de comunicar les altes i les baixes del personal de seguretat privada al Ministeri de l'Interior i a la Generalitat de Catalunya, tot i que el control, la inspecció i la sanció d'aquestes activitats corresponen sempre a la Generalitat de Catalunya.
A les empreses de seguretat privada, ja siguin persones físiques, ja siguin persones jurídiques, amb:
Les empreses de seguretat privada que duguin a terme els seus serveis a Catalunya tenen l'obligació de comunicar els contractes de serveis que els encarreguen al Departament d'Interior de la Generalitat de Catalunya.
En el cas de les empreses de seguretat privada autoritzades pel Ministeri de l'Interior que prestin serveis de seguretat privada en l'àmbit territorial de Catalunya, han de comunicar els contractes de seguretat privada al Ministeri de l'Interior i a la Generalitat de Catalunya, tot i que sempre correspon a la Generalitat el control, la inspecció i la sanció d'aquestes activitats.
A les empreses de seguretat privada, ja siguin persones físiques o jurídiques amb: